Sandvlooi'e: 11/1/08 - 12/1/08
Die groot trek!
Ons was so gelukkig om 'n nuwe blyplek in die nuwe geboude 'apartment villas' te kon kry nadat ons van vakansie af gekom het. Daar was 'n paar ouens wat uit die villas in die woestyn of soos die mans dit noem die 'moonbase' wou kom, maar nie almal kon gehelp word nie, ons was een van die gelukkiges wat wel gehelp kon word PRYS DIE HERE daarvoor.
Ek sal nog vertel hoekom ons so graag wou trek, nou deel ek graag die trek met julle. En soos baie ander dinge hier in die UAE is dit ook van die dinge wat hier anders gedoen word op 'n manier.
Ons kon nie iets soos 'n venter waantjie kry om die ding sommer self te doen nie want glo dit of nie, maar hier is nie sulke goed hier nie, hier is wel waantjies, maar dit is vir die bote en jetski's.
Na 'n vreeslike gesukkel om te bel en uit te vind hoe ons kan verhuis het ons toe sommer op nommer 99 vir die man wat altyd die 'sand' in ons kompleks kom natmaak het, gevra of hy van iemand of iets weet om hierdie taak te kan aanpak. Nou ja, ek wil sover gaan en se haleluja!! Die man weet toe van'n man met 'n trokkie wat ons toe kon help. Ons was so bly en verlig om uiteindelik iemand te kon kry wat ons kon help dat ons nie vrae vra nie, en net die man laat kom en oplaai. Soos jul kan sien is ons goed met genade op en my mat word nie eers op gerol nie, net in gevrommel en gedruk.
Terloops, twee bekende verhuisingmaatskappye het ons kwotasies gegee vir die omtrent 18 kilometer wat ons moes trek, die een vra 8ooo Dirham(R21600), en die ander klomp 55oo Dirham(R15800). Vir 250 Dirham(R675) wat Ahter ons gevra het, kon ons glad nie kla nie, ons het hom sommer meer geld gegee, wat hy geweier het, se God gaan kwaad wees vir hom as hy by ons steel.
Ons sien toe, met die gepakkery, dat ons nie waardevolle dinge saam met hom kan stuur nie, en besluit toe om dit maar op ons eie aan te pak.
Uiteindelik kom ons goed by die nuwe plek aan, en hulle laai dit af en dra dit op. Ek moet se die aflaai het baie gou gegaan want hier was baie los hande wat tog net te graag wou help vir 'n 10 Dirhampie.(R27)
Met genade is als in die nuwe plek en moet alles nou nog net hulle gaatjie in die huis kry. Ons besluit toe om eers net 'n plekkie te soek en net vir 'n rukkie te rus.
Toe beraam ons eers 'n plan om die res van die goed hier te kry. En na dat ons uit gerus het toe kom daar 'n lig vir ons op!!!
Ons het mos nie verniet die galoppertjie nie.... en net daar word hy ingespan vir die res van die werk wat oor is. En ons was baie tevrede met dit wat hy vir ons kon doen. Ons het alles in gekry en dit het veilig in een stuk sonder krapmerke in die nuwe plek aangekom.
Dit is hoe ons sons ondergange van nouaf hier gaan lyk. Ons bly op die 2de verdieping -dankie tog daarvoor want ek en hoogtes is beslis nie vriende nie, en vir 'n bonus het die Vader dit so bewerk dat ons eenheid voor elke venster 'n balkon het - so ons kan ons plante waaroor ons mal is daarop sit en nog steeds die mooi het om na te kyk!!
En dit is die ingang van ons nuwe plekkie. Ek moes natuurlik my stempel in die plek afdruk en hoe anders deur bietjie kleur in te bring . Dit was egter net die begin....
Die enigste nadeel van hierdie hele avontuur is dat ons nog steeds nie internet het nie, en weet ook nie hoe lank dit gaan neem om te kry nie. Hulle is nog beisig om die lyne in die gebou in te trek. Andersins bly ons heerlik en voel dit amper soos hemel....
Ek moet net byvoeg dit is bonatuurlike guns van ons Vader af, en Hy het ons harte gehoor en vir ons gegee wat ons voor gevra het....
Posted by Mariette. at 12:44 PM 6 comments:
Rein het verjaar.
Ek gesels nogsteeds oor ons kuiertjie in SA.
So tussen deur die lekker vakansie kuier ons lekker rond.
Met ons lekker kuier het ons behoorlik by almal uit gekom en dan lekker vet gekuier.
Almal wou n deeltjie van ons he, en soms het ons net nie genoeg tyd gehad nie. Maar het by die meeste uit gekom.
Ons het ook lekker verjaarsdag gehou.
Klein Rein'tjie my peet kind het 4 jaar geword. En mens kan nie glo die tyd het so gou verby gesnel nie.
Dit was sommer n bonus vir ons jong man, dat hy al sy maaitjie so bymekaar kon sien.Dit was n lekker dag vir oud en jonk.
Posted by Mariette. at 3:44 PM 5 comments:
Labels: Rein verjaar
Swem, Swem, Swem
Toe is ons weer af na buffelspoort vir so 2 of wat daggies,
want die Dad was so lank van ons weg.
Het so baie verlang na die 5 weke se gewag, om by ons aan te sluit.
Ons kon nie anders as om dit te geniet nie.
Posted by Mariette. at 3:02 PM 8 comments:
Labels: buffels vakansie 2008
Ons kuier in die reen.
My Liefers het sy famielie lanklaas gesien, want vandat ons hierna toe getrek het was hy nog nie weer by die huis nie. Toe maak ons 'n plan vir 'n vet kuier.
Siegfried se famielie bestaan net uit sy boetie Ferdi en sussie Esmarie.(hy het half boeties en sussies ook - maar die is sy eie)
Hy is 'n baie laat lam so ou Flattie, is maar soms soos 'n ou moedertjie oor haar jongste boeta.
My twee skoon susters ou Flattie en Altha.
Altie vergeet soms sy is groot dan doen sy snaakse goed saam die seuns, soos 'n rukkie terug het sy haar rug seer gemaak op die dam op Waldie se boot. Maar sy reken sy het nou besef dat die lyf bietjie ouer word en sy maar rustig moet raak, maar met haar gees makeer daar niks, hy is nog baie jonk.
My boetie Gerhard en Flattie se skoonseun Andre sorg dat ons spit mooi draai en die vleisies lekker gaar word.
Flattie se ander helftes,- Andre se vroutjie Leanie en Hannha haar ma,
Lekker kuier hulle saam. Dit het so lekker gereen daardie aand. Toe hou ma en dogter maar mekaar vas om bietjie warmer te kry.
Waldie en sy anderhelfte, Junior en Rhea - hulle wil nog die wereld saam gaan verken.
En die kidz. My ou engel kind het vroeg aand al gaan slaap, want hy en sy dadda het mekaar op gespeel.
Maar hier speel Leanie se 2 dogtertjies A-nicola en Anjese en dan Keynen. Waldie se nuwe seuntjie.
lekker nat gereen.
Posted by Mariette. at 1:00 PM 4 comments:
Labels: die prinsloos
Hi daar al die sanvlooi blog volgers, Dit is Jay hier, ja jy het reg gelees, Ek het so bietjie hier in my sussie se blog in ge'hack' Om vir haar iets te se aan-gesien ons so ver van hul af is. En ook om vir al haar nuwe blog vriende en Abu Dhabi vriende in kennis te stel.
Baie geluk met jou verjaarsdag sussie,
hoop jy het n wonderlike dag da in die land van sant en son.
Ek wens vir jou uit my hart net die beste en als wat mooi is. Dankie vir dit wat jy in my lewe beteken. Dit beteken on-eindig baie.
Weet jy sal sommer baie bederf word deur die 2 manne in jou lewe, maar weet ons dink die hele dag aan jou.
Iemand het die volgende vir my lank terug gese en het gedink ek wil dit met jou deel. So vat dit en maak dit joune.
Don't eva 4get this:
By God To:
Succeed in life!
Ek kan nie wag om saam jou dit wat nog voorle te kan deel en beleef nie.
Geniet dit moet nie te veel verlang sien een van die dae.
Baie liefde Jay /Ma /Pa.
Posted by Mariette. at 12:08 PM 10 comments:
Labels: Aomi verjaarsdag
Na ons kuiertjie by Kariba is ons sommer reguit na Oupa en Ouma Grootjie toe.
Hulle bly in Kokanja aftree oord.
Dit was nogal vet pret met 'n klein seuntjie tussen die klomp ou mensies. Gelukkig was daar
baie dinge waarmee ons en oupa die klein besige seuntjie kon besig hou.
Hulle het so dammetjie met baie voels en eende, so ons het 'n paar keer na die eendjies toe
gegaan om vir hulle brood te gaan gooi, seuna het dit vreeslik geniet want by ouma Adri is daar ook 'n klomp diere om kos voor te gee - so hy het baie groot gevoel om so 'n belangrike werkie te doen.
Oupa Bez en Ouma Rina het die mooiste ou tuintjie, en as mens ouma Rina se hartjie wil bly maak dan koop jy maar net vir haar 'n blommetjie of 'n mooi tuin beeldjie.
Oupa Bez speel jukskei, en wanneer hy nie daarmee besig is nie, dan help hy maar al die ander mensies in die oord, want hy en ouma is van die jonges onder die klomp, so hulle moet maar oral help waar hul benodig word, veral met die nuwe dinge wat 'n werking van tegnologie behels - want die klompie raak deurmekaar met die baie remotes en 'n selfoon kry ook baie van hulle onder.
So ouma Rina help maar oral met dit.
Hier is een van ons uitstappies wat ons net bietjie gaan stap het, en hierdie oupatjie moet maar sy stappies ken om by hierdie vinnige woelwater by te hou.
Ag shame, dan praat ons nie van die tarentale wat maar ook 'n drafstappie moes optel wanneer my ou enigste hul gewaar het nie.
En om boetie baie belangrik te laat voel, en om hom sommer net besig te hou, was dit sy takie om die blommetjies in die oggend en middag nat te maak . Eina mamma!! Die eerste keer wat my engel kind sy ou kniegie stukkend val. Hy kon die bloed ding nie hanteer nie, en het 'n goeie keel op gesit. Sy mamma se hart was ook baie seer, gelukkig was Jay daar en kon hy hom gou tot bedaring bring.
Dit was nou 'n lekker kuiertjie julle, en ons bid dat ons Vader ons almal spaar vir nog 'n hele paar sulke lekker kluiertjies.
Dankie oupa en ouma dit was heerlik gewees ,
en julle het ons baie bederf met die lekker kossies.
Posted by Mariette. at 7:52 PM 8 comments:
Labels: Oupa Bez
Ek moes nou net oor die storie blog.
Hierdie was 'n baie vrugbare seisoen. Wanneer ek met iemand praat moet ek hoor.... "Dit gaan goed.... en ons is maar rustig doen nie veel nie" (jy kan hoor daar is iets aan die broei maar kan nie heeltemal jou vinger daarop le nie)
Dan kom die nuus....
Ons het nuus.. ons is swanger!!!!
Leandra is my ou sussietjie. Sy verwag haar 2de dogtertjie. Sy is al bietjie meer as halfpad. Sussie julle moet maar weer oefen volgende keer is dit dalk 'n boetie. Maar 'n sussie vir Kelby is net so spesiaal. Sy sal dit baie geniet! Geniet jou laste helfte!!
Dan is daar my boetie Ockie en Mellisa, hulle verwag ook hulle 2de babatjie- weet nog nie wat die Vader vir hulle gaan gee nie want dis nog bietjie te vroeg om te sien. Maar wie weet dalk is dit 'n regte klien rassie die keer. Dit wil vir my amper voorkom of dit in die 'Rasse' maand gaan val .....
Aag siestoeg dan my beste maatjie.
Hulle verwag hulle 4de babatjie. En hulle is ook nog te vroeg om te sien waarmee die Vader hulle gaan seen.
Hulle klien seuna is in die selfde maand en jaar as myne gebore en die 2 is ook vet pelle. Geniet jou dra tyd maatjie, dit is spesiaal!
Mag julle,- julle wag tyd baie geniet, dit gaan so gou verby en dit is 'n baie groot geskenk wat enige vrou van Ons Vader kan kry.
Posted by Mariette. at 12:31 PM 5 comments:
Die nag van die brand.
Een aand met ons vakansie tydjie by Klein Kariba, het my ma en Jay gaan swem. Ek het by die huis gebly want seuna het vroeg gaan slaap.
Hulle en nog so lekker geswem en skielik is dit net donker by die swembad en die hele oord. Hulle hoor toe net 'n vrou wat skreeu!! Vuur!!! Hulle klim toe so gou moontlik uit die swembad uit en probeer in die donker by hulle goed uitkom. Toe hulle uit eindelik buite kom , sien hulle dat die resturant aan die brand is en die vlamme is al hoog in die lug.
Gelukkig het hulle daardie aand met die kar gery na die swembad - gewoonlik het hulle geloop.
Toe hulle na die berghuis toe wil ry, keer van die personeel hulle en se dat hulle nie mag opgaan nie en dat al die mense in die berghuise moet ontruim. My ma dring toe daarop aan om ons te gaan kry , hulle laat haar en Jay toe deur.
Ek onbewus van enige iets, hoor toe net my ma roep benoud sus! sus! Maak oop die deur. Ek kon nie verstaan wat aangaan nie want hulle het die deur se sleutel by hulle, maar my kamerdeur het 'n skuif deur. Ek maak toe oop want ek hoor dat daar fout is met my ma, toe ek die deur oop maak toe ruik ek die vuur.
(Hulle het in die angs en gejaagdhied die voordeur sleutel verloor)
Sus ons moet ontruim daar is 'n groot vuur en die Resturant is aan die brand. Ek besef toe eers wat aangaan en se wat vat ons saam en wat los ons? My ma gryp toe net boetie se bottie want sy weet hoe erg hy daaroor is, en ek gryp vir boetie en die laptop, want dit is my enigste komunikasie met dadda!
Net toe ons by die deur uitstorm kom daar een van die oord se helpers en se nee, ons kan maar vir eers bly want hulle glo nie dat die vuur by die berg sal opkom nie alhoewel die gras baie droog is, sien hulle nie 'n groot gevaar in nie. Ons bly toe daar.
Gaan slaap eers daardie oggend na 3 toe is ons seker dat die laaste vlammetjie dood is. Ons was die volgende oggend so lam en styf van al die skrik en adrenalien, dat ons skoon buite aksie vir die hele dag was.
Hier is hoe die skade die volgende dag gelyk het.
Die ergste is dat ons in die berghuisie hier bo gebly het, julle kan die dakkie sien uitsteek, tussen die droe bome. So nou kan jul verstaan dat ons nogal erg gestress was.
Die volgende dag was hierdie as in die rivier die tekens van 'n nag van vlamme en vuur.
Posted by Mariette. at 4:42 PM 7 comments:
Labels: K Karieba
Hi daar al die sanvlooi blog volgers, Dit is Jay...